《寄唐在兹湖村》
明代·顾湄

带水湖南路，故人来往稀。暗蛩鸣雨急，宿雁入烟微。

千卷只茅屋，一身仍布衣。深居戎马外，知尔亦忘机。

作者简介：明末清初江南太仓人，字伊人。本惠安令程新子，新与顾梦麟善，梦麟无子，以湄予嗣。诸生。陈瑚弟子。工诗古文。与黄与坚等称娄东十子。顺治末，为奏销案所累，乃不求进取。曾应徐乾学聘，助之校刊《通志堂经解》。有《水乡集》。